

## Účel a rozsah

* 1. Táto príloha upravuje minimálny rozsah a periodicitu záručnej údržby vegetačných prvkov zhotovených v rámci Diela počas záručnej doby (ďalej len „**záručná údržba**“).
  2. Zhotoviteľ vykonáva záručnú údržbu odborne, včas, v rozsahu podľa tejto prílohy a tak, aby vegetačné prvky plnili svoj účel a boli udržiavané v stave zodpovedajúcom obvyklým odborným štandardom.
  3. Vegetačnými prvkami sa na účely tejto prílohy rozumejú najmä trávnikové plochy, stromy, kry a ostatné výsadby zrealizované v rámci Diela.

## Všeobecné pravidlá vykonávania

## Zhotoviteľ zabezpečí vykonanie údržby vrátane všetkého potrebného materiálu, mechanizmov, práce a **odvozu a likvidácie/zhodnotenia biologického odpadu** vzniknutého pri údržbe.

## Ak výkon údržby nie je objektívne možný pre nepriaznivé poveternostné podmienky (najmä mráz, súvislý dážď, podmočený terén, letné horúčavy, pretrvávajúce sucho), zhotoviteľ vykoná príslušný úkon **v náhradnom termíne bez zbytočného odkladu**, najneskôr do **10 pracovných dní** od odpadnutia prekážky.

## Pri každom zásahu je zhotoviteľ povinný zabezpečiť poriadok na mieste, dodržiavať bezpečnostné predpisy a chrániť existujúce prvky parku pred poškodením.

## Minimálny rozsah a periodicita údržby

## Trávnik a plochy zelene

1. **Kosenie trávnika pod závlahou**: minimálne **16 x** (počas vegetačného obdobia), vrátane zhrabania pokosenej hmoty.
2. Kosenie trávnika bez závlahy: minimálne **1× každé štyri týždne** (počas vegetačného obdobia), vrátane zhrabania pokosenej hmoty.
3. **Odvoz odpadu z kosenia**: pri každej kosbe zabezpečiť **odvoz pokosenej hmoty** a jej zneškodnenie/zhodnotenie v súlade s právnymi predpismi.
4. **Odstránenie nečistôt a opadu pri každej kosbe**: pri každej kosbe vykonať **odstránenie nečistôt, opadu a popadaného lístia** z udržiavaných plôch.
5. **Prehnojenie a vertikulácia trávnika**: **2× ročne** – **na jar a na jeseň**, vrátane zberu a odvozu vzniknutého odpadu.
6. **Odburinenie plôch**: **8× ročne** (ručne/mechanicky), vrátane odstránenia biomasy a odvozu odpadu.
7. pokosenie kvetnatej lúky 4x ročne 1. rok založenia, v 2. roku po založení 2 x ročne

## Stromy a kríky

1. **Strihanie a tvarovanie stromov a kríkov**: **1× ročne** v primeranom agrotechnickom termíne podľa druhu a stavu drevín, vrátane odvozu a zneškodnenia/zhodnotenia vzniknutého biologického odpadu.
2. zálievka trvalkových a kerových záhonov, ktoré nie sú pod automatickým závlahovým systémom 12 x ročne počas vegetačného obdobia
3. zálievka stromov v dávke 80l/strom 12x/ročne počas vegetačného obdobia
4. doplnenie mulčovacej kôry v plochách zálievkových mís a trvalkových a kerových záhonov podľa projektovanej hrúbky v 2. roku po založení

## Závlahový systém

1. **Kontrola a nastavovanie závlahového systému**: **2× ročne** (najmä funkčnosť, tesnosť, nastavenie zavlažovacích prvkov a programov a základné servisné úkony).
2. **Zazimovanie a prečistenie závlahového systému**: **1× ročne**, vrátane všetkých úkonov potrebných na ochranu systému pred mrazom a udržanie jeho funkčnosti.

## Chodníky – odstraňovanie buriny

1. **Čistenie chodníkov od buriny ručne/mechanicky**: **raz za dva mesiace**
2. **Chemické čistenie chodníkov od buriny**: **1× ročne**, pričom zhotoviteľ:

* použije len legálne povolené prípravky a postupy podľa návodu výrobcu a právnych predpisov,
* vykoná aplikáciu tak, aby nedošlo k poškodeniu vegetačných prvkov ani k ohrozeniu verejnosti,
* oznámi objednávateľovi plánovaný zásah **minimálne 2 pracovné dni vopred**.

## Preukazovanie plnenia (protokoly)

## Zhotoviteľ po každom výkone údržby vyhotoví **záznam o údržbe (protokol)**, ktorý obsahuje minimálne: dátum a čas zásahu, popis vykonaných úkonov, rozsah (lokalizáciu), zodpovednú osobu, spôsob naloženia s odpadom a prípadné zistené nedostatky.

## Zhotoviteľ je povinný **bezprostredne po vykonaní úkonu** kontaktovať (telefonicky) **kontaktnú osobu objednávateľa** a vyzvať ju na vykonanie kontroly rozsahu vykonaných prác.

## Kontaktná osoba objednávateľa vykoná kontrolu rozsahu a kvality vykonaného úkonu **bez zbytočného odkladu**, spravidla **v deň vykonania úkonu**; ak to objektívne nie je možné, tak najneskôr **nasledujúci pracovný deň**. Po vykonaní kontroly kontaktná osoba objednávateľa **potvrdí záznam o údržbe** podpisom (príp. elektronickým potvrdením).

## Potvrdením záznamu o údržbe nie sú dotknuté práva objednávateľa zo záruky, ani právo uplatniť vady, ktoré sa prejavia neskôr alebo nebolo možné ich zistiť pri bežnej kontrole na mieste.

## Ak sa kontaktná osoba objednávateľa nedostaví na kontrolu v termíne podľa bodu 4.3 z dôvodov na strane objednávateľa, zhotoviteľ je oprávnený záznam o údržbe uzavrieť jednostranne; v takom prípade je povinný záznam o údržbe objednávateľovi **bezodkladne doručiť** (e-mailom), spolu s primeranou **fotodokumentáciou vykonaných prác**. Tým nie sú dotknuté práva objednávateľa podľa bodu 4.4.